## La Ciutat de les Arts i les Ciències tria la seua felicitació nadalenca entre 1.500 dibuixos

*** La postal guanyadora és obra de Nuofei L. estudiant del CEU San Pablo**

La Ciutat de les Arts i les Ciències ha triat la seua felicitació nadalenca entre 1.500 dibuixos que s’han presentat al concurs ‘Nadal en la Ciutat de les Arts i les Ciències’. El dibuix guanyador dels nou finalistes és una aquarel·la (imatge central del collage) obra de Nuofei L., estudiant de 5t de Primària del CEU San Pablo.

L’entrega dels premis als finalistes, que inclouen entrades per a visitar la Ciutat de les Arts i les Ciències, se celebrarà dilluns que ve 22 de desembre en el Passeig d’Arcbotants, a on està instal·lat el mercat de Nadal.

Dels treballs presentats s’han seleccionat tres dibuixos finalistes per cada dos cursos de primària. De 1r i 2n de Primària, les postals de Fernando C.G. del Col·legi Camarena Valterna, Marta S.C. del CEU San Pablo i Kira K. del Col·legi Argos han resultat les guanyadores.

En 3r i 4t de Primària, són finalistes els dibuixos realitzats per Diego A.R. del Col·legi La Salle de Paterna, Roman P. i Xinran T. del CEU San Pablo. En 5t i 6t de Primària, han guanyat Martín L.C. del Col·legi Camarena Valterna, Nuria L. S. del CEIP Miguel Hernández de Torrent, i Nuofei L. del CEU San Pablo, que firma la postal triada per la Ciutat de les Arts i les Ciències.

Fecha: 16/12/2025